Blant hennes gamle bekjente var det mange som begynte å si at Nella Larsen hadde startet et nytt liv som «hvit»; det som i USA ofte karakteriseres som passing. Mange av Larsens litterære figurer hadde forsøkt å «skifte side» på denne måten, og nå ble det altså sagt at forfatteren hadde gått samme vei. Da hennes biograf George Hutchinson utga sin studie i 2006 kunne han imidlertid påvise at hun hadde blitt værende i New York og arbeidet som sykepleier der. Det som hadde skjedd, var at hun hadde brutt kontakten med sine gamle venner og sin gamle verden.